આ અપમાન અને પોતાની પરિસ્થિતિ બન્ને સામે લડતી સ્ત્રી વધુ ઝઘડે. પહેલાં તો ગાંડી ય ગણતા હવે તો કદાચ તેને કહે કે સાયકોલોજિસ્ટ પાસે જા. પણ જો એમ સમજાય કે હવે પોઝ કરવાનો સમય છે. પહેલાં કરતાં સ્ત્રીએ કામ ઓછું કરવું જોઈએ. જેથી તાણ ન આવે. થોડો કે અવકાશ પેદા કરવો જોઈએ. પોતાની સમસ્યાઓને સમજવાનો. બીજું કે તેના ઘરનાઓને પણ સમજાવું જોઈએ કે ચાલીસ કે પચાસ પછી અમુક કામ ન કરી શકતી સ્ત્રી આળસુ નથી. તે બોલતી હોય તો સાંભળવું કે તેની મદદ કરવી. તેના બદલાતા સ્વભાવને સમજીને તેને સહાય કરવી જાત સાથે લડવામાં. જો એવું નથી થતું તો ડિપ્રેશન આવે છે. સ્ત્રી પોતાની જાતને ધિક્કારવા લાગે છે કે પછી આત્મહત્યાના વિચારો પણ કરવા લાગે છે.